‘Skiet om dood te maak’ op berig oor gays‘n Skermskoot van die kommentaar wat onderaan die berig verskyn het. Die party het reageer op ŉ Facebook-gebruiker se kommentaar op ŉ berig van 702 getiteld “Understanding the world of ‘chemsex’ among gay men”. Die gebruiker het onderaan die berig kommentaar gelewer en geskryf “SHOOT TO KILL”. “Om geweld aan te hits op ŉ groep mense wie se seksuele voorkeure, ras, geslag of godsdienstige oortuigings van joune verskil, moet hanteer word met die minagting wat dit verdien,” het Mabine Seabe, woordvoerder van die DA-leier, Mmusi Maimane, gesê. Die artikel hou verband met die naweek se massaskietery by ŉ gaynagklub in Orlando, Florida, waarin minstens 50 mense dood en 53 beseer is. Seabe het gesê hy hoop die gebruiker se kommentaar sal op dieselfde wyse hanteer word as onder andere Penny Sparrow se uitlatings op Facebook waarin sy swart mense met ape vergelyk. Sparrow is deur die gelykheidshof beveel om R150 000 aan die Oliver & Adelaide Tambo-stigting te betaal. “Dit is afskuwelik en agterlik vir iemand om so ’n siening te hê,” het Seabe gesê met verwysing na die onlangse voorval.